**Finančná gramotnosť v školskom roku 2015/2016**

Pani učiteľky na 1. stupni vo výučbe počas celého školského roka 2015/2016 rozvíjali u žiakov dané kompetencie v týchto témach finančnej gramotnosti podľa Národného štandardu finančnej gramotnosti verzia 1.1 pre ISCED 1.

**1. Človek vo sfére peňazí**

**2. Finančná zodpovednosť a prijímanie rozhodnutí**

**3. Zabezpečenie peňazí pre uspokojovanie životných potrieb - príjem a práca**  
**4. Plánovanie a hospodárenie s peniazmi**

**5. Úver a dlh**

**6. Sporenie a investovanie**

**7. Riadenie rizika a poistenie**

Na prvom stupni základnej školy vo všetkých ročníkoch, je finančná gramotnosť ako prierezová téma, začlenená vo všetkých predmetoch v Tematických výchovno-vzdelávacích plánoch. Jednotlivé témy finančnej gramotnosti sú priamo začlenené aj v niektorých tematických celkoch:

**1. ročník**

**Matematika –** Sčítanie a odčítanie prirodzených čísel v obore do 20

Slovné úlohy – Čo si môžem kúpiť v obchode za určitú sumu?

**Prvouka –** Moja rodina

Ja a moje zdravie

**Etická výchova –** Postoje a zručnosti v medziľudských vzťahoch

**2. ročník**

**Matematika –** Sčítanie a odčítanie prirodzených čísel do 100

Slovné úlohy o sporení a investovaní

**Slovenský jazyk a literatúra –** Prosba, Želanie, Žiadosť o informáciu, Rozhovor,

Ľudové rozprávky

**Vlastiveda –** Moja rodina

**Prvouka –** Ja a moje zdravie

Ja a veci okolo mňa

**Etická výchova –** Iniciatíva vo vzťahu k iným

**3. ročník**

**Matematika –** Sčítanie a odčítanie prirodzených čísel v obore do 10 000

Riešenie aplikačných úloh a úloh rozvíjajúcich špecifické matematické

myslenie

**Slovenský jazyk a literatúra –** Reklama, Inzerát, Diskusia, Príslovia a porekadlá,

Ľudové rozprávky

**Prírodoveda –** Ochrana vodných zdrojov – dôsledky ich znečisťovania

**Vlastiveda –** Slovensko – moja vlasť

**Výtvarná výchova –** Reliéf – mince

**Etická výchova –** Postoje a spôsobilosti medziľudských vzťahov

Riešenie konfliktov

Pomoc, darovanie, delenie sa

**4. ročník**

**Matematika –** Sčítanie a odčítanie prirodzených čísel v obore do 10 000

Násobenie a delenie v obore násobilky

Riešenie aplikačných úloh a úloh rozvíjajúcich špecifické matematické

myslenie

**Slovenský jazyk a literatúra -** Reklama, Inzerát, Diskusia, Príslovia a porekadlá,

Ľudové rozprávky

**Prírodoveda –** Význam elektrickej energie pre človeka

**Pracovné vyučovanie –** Papier a kartón

Elektrický obvod

Zdroje elektrickej energie

**Výtvarná výchova –** Podnety rôznych oblastí poznávania sveta

**Etická výchova –** Reálne a zobrazené vzory

**Informatická výchova –** Informácie okolo nás – prezentovanie výsledkov vlastnej práce

Komunikácia prostredníctvom IKT – ochrana osobných údajov

Internet – vyhľadávanie informácii

Vzhľadom na charakter finančnej gramotnosti p. učiteľky uplatňovali projektové alebo integrované vyučovania, ktoré umožňuje prepájanie poznatkov a vnímanie súvislosti a následne umožňuje aplikáciu už nadobudnutých zručností.

Pri vyučovaní finančnej gramotnosti p. učiteľky používali rôzne inovatívne metódy:

heuristická metóda, situačné metódy, kooperatívne učenie, metódy tvorivej dramatiky, diskusie, diskusné hry, brainstorming, myšlienková mapa, didaktické hry a iné.

Dodržiavali zásady inovatívnych metód:

* dávali žiakom kreatívne, problémové otázky a úlohy
* podporovali žiacke objavovanie a samostatné riešenie problémových situácií
* postavili finančné vzdelávanie na zručnostiach potrebných pre praktický život
* presunuli vyučovanie do reálneho prostredia, napr. do obchodu
* vyučovali finančnú gramotnosť prostredníctvom IKT
* využívali autentické materiály – reklamné letáky, inzeráty, komerčné ponuky

Pre finančné vzdelávanie je dôležité, aby bola problematika po odbornej stránke správna. Učitelia adekvátne používali základné ekonomické pojmy a vysvetľovali ich s prihliadnutím na jednotlivé vekové kategórie. Osvojenie odborných pojmov však nemôžeme pokladať za cieľ finančného vzdelávania, sú len jedným z prostriedkov pre napĺňanie týchto cieľov.

V mesiaci október absolvovali žiaci **Týždeň finančnej gramotnosti.**

Týždeň finančnej gramotnosti na prvom stupni bol v októbri zameraný na Svetový deň sporenia. Pani učiteľky rozvíjali u žiakov dané kompetencie k téme Sporenie a investovanie. Pod vedením pani učiteliek si žiaci svoje vedomosti z oblasti financií, znalosti bankoviek, hospodárenia s peniazmi, šetrenia a sporenia ale aj z oblasti obchodu vyskúšali riešením problémových úloh. Svoje obchodné znalosti zúročili pri nakupovaní, kde porovnávali reklamné letáky a nakupovali čo najšetrnejšie pripravené produkty. Pri nákupe uplatňovali zodpovedné rozhodovanie, primerané osobnému veku. Interaktívna prezentácia z histórie peňazí a obchodu vzbudila záujem žiakov o túto problematiku. Žiaci 4. ročníka absolvovali besedu a diskutovali s odborníčkou v oblasti bankovníctva ako sporenie prispieva k finančnej prosperite.